На основу члана 32.и члана 55. став 1. тачка 2. Закона о јавним набавкама ("Сл. гласник РС" бр. 124/12 и 14/15 и 68/15) и члана 2. Правилника о обавезним елементима конкурсне документације у поступцима јавних набавки и начину доказивања испуњености услова („Службени гласник РС, број 86/15) и Одлуке о покретању отвореног поступка ЈН бр.: 404-165/2016 –XII

**ГРАД СРЕМСКА МИТРОВИЦА**

**ГРАДСКА УПРАВА ЗА ОБРАЗОВАЊЕ**

**Сремска Митровица, ул. Светог Димитрија бр. 13**

**објављује**

**ПОЗИВ ЗА ПОДНОШЕЊЕ ПОНУДА**

1. **Подаци о наручиоцу:**

|  |  |
| --- | --- |
| Назив наручиоца | Град Сремска Митровица,  Градска управа за образовање |
| Седиште наручиоца | Светог Димитрија 13, Сремска Митровица |
| Интернет страница наручиоца | www.sremskamitrovica.rs/javnenabavke |

**2. Врста наручиоца**: Градска и општинска управа.

1. **Врста поступка јавне набавке:** Јавна набавка у отвореном поступку - услуге.

**4. Предмет јавне набавке су услуге**- **Превоз ученика основних школа за** период од септембра 2015. године до јуна 2016. године, на територији Града Сремска Митровица; ОРН-60130000.

5. **Предмет набавке није обликован по партијама**.

6. **Поступак се спроводи ради закључења уговора** о јавној набавци.

7. Уколико понуђач подноси **понуду са подизвођачем**, наводи проценат вредности набавке који се извршава преко подизвођача (максимум 50% ).

8. **Критеријум за доделу уговора**: економски најповољнија понуда. Елементи критеријума су:

- цена услуге превоза; 58 пондера

* старост и квалитет возила 32 пондера
* начин плаћања 10 пондера

Начин пондерисања за сваки елемент критеријума наведен је у конкурсној документацији.

9. **Начин преузимања конкурсне документације, односно интернет адреса где је конкурсна документација доступна:** Заинтересовани понуђачи могу преузети Позив за подношење понуда и конкурсну документацију на Порталу јавних набавки, на интернет страници наручиоца: www.sremskamitrovica.rs/javnenabavke, док је на Порталу службених гласила РС и базе прописа доступан позив за подношење понуда.

10. **Начин подношења понуде и рок за подношење понуде:** Понуђач подноси понуду у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара, **путем поште или непосредно –лично** на адресу наручиоца: Град Сремска Митровица, Градска управа за образовање, ул. Светог Димитрија бр.13 у затвореној и запечаћеној коверти са назанаком –**Понуда за набавку услуга-Превоз ученика основних школа на територији Града Сремска Митровица „НЕ ОТВАРАТИ„ (ЈН-отворени поступак број: 404-165/2016-XII**), а на полеђини назив понуђача, адреса, контакт особа и телефон.

Рок за подношење понуда у отвореном поступку јавне набавке је **тридесет дана** од дана објављивања позива за подношење понуда на Порталу ЈН, односно до **22.7.2016**. године до **9,00** часова.

Неблаговремене понуде се неће разматрати, неотворене ће бити враћене понуђачу.

11. **Место, време и начин отварања понуда:** Отварање понуда спроводи се одмах након истека рока за подношење понуда, односно истог дана, тј. **22.7.2016.** године у **10,00** часова у просторијама Града Сремска Митровица, Светог Димитрија 13, у присуству чланова Комисије за предметну јавну набавку.

Отварање понуда је јавно и може присуствовати свако заинтересовано лице.

12. **Услови под којима представници понуђача могу учествовати у поступку отварања понуда:** У поступку отварања понуда могу активно учествовати опуномоћени представници понуђача. Пре почетка поступка јавног отварања понуда, представници понуђача који ће присуствовати поступку отварања понуда, дужни су да Комисији за јавне набавке предају писмена пуномоћја, на основу којих ће доказати овлашћење за учешће у поступку јавног отварања понуда.

13. **Рок за доношење одлуке о додели уговора:** Одлука о додели уговора биће донета у року од 10 дана од дана отварања понуда. Одлуку о додели уговора, наручилац ће објавити на Порталу јавних набавки и на својој интернет страници у року од три дана од дана доношења.

**14.** **Лице за контакт:** У вези припремања понуде понуђач може у писаном облику тражити од наручиоца додатне информације и објашњења. Контакт на телефон 022/610 – 566, лок. 114 (Контакт особа, Ђурђица Кардаш) , сваког радног дана у времену од 7,00 до 15,00 часова, е-mail адреса:djudja.kardas@gmail.com и е-mail адреса: [gocanovoselac@gmail.com](mailto:gocanovoselac@gmail.com) особа за контакт Гордана Новоселац.